Järvenpään K-Citymarket
**K-Citymarket** (aiemmin K-citymarket ja Citymarket) on Keskon hypermarketketju. Ketjun ensimmäinen myymälä avattiin Lahden Paavolaan vuonna 1971. K-Citymarketeja oli 2010-luvun lopulla noin 80 noin 60:llä eri paikkakunnalla. K-Citymarketin valikoimiin kuuluu elintarvikkeita sekä pukeutumisen, vapaa-ajan, urheilun ja kodintuotteita. K-Citymarketeissa työskentelee yhteensä noin 6 000 ihmistä. Kaikissa K-Citymarketeissa elintarvikkeiden myynnistä vastaa yksityinen kauppias ja käyttötavarapuolesta Kesko Oyj. Ruokamyynnin yhteinen liikevaihto vuonna 2018 oli 1,1 miljardia ja käyttötavaroiden 581 miljoonaa euroa. Vuonna 2020 yhteisliikevaihto oli 2,23 miljardia euroa, ja Citymarket-ketju oli näin liikevaihdoltaan maan kolmanneksi suurin vähittäiskauppaketju S-market- ja Prisma-ketjujen jälkeen.

Ketju toimi aiemmin omana yhtiönään K-citymarket Oy, kunnes se sulautettiin Keskoon vuonna 2017.

Historiaa
---------

Suomen ensimmäisen K-Citymarketin (Lahden kaupunginosassa Paavolassa) eteisessä on hylly täynnä muistoesineitä kaupan historiasta.
Citymarket Porin Satakunnankadulla vuonna 1987.
1990-luvulla ja vielä 2000-luvun alussa Citymarketin logossa oli neljä K:ta. Kuva on Kotkasta.
Helsingin Itäkeskuksen sittemmin purettu K-Citymarket vuonna 2010. Nykyisin tilalla on K-Citymarket Easton.
Hedelmä- ja leipäosasto Järvenpään K-Citymarketissa, joka valittiin vuonna 2019 maailman parhaaksi ruokakaupaksi.
Ensimmäinen Citymarket avattiin Lahden Paavolaan vuonna 1971. Nimi Citymarket saatiin tamperelaiselta City-Otra-tavaratalolta, joka oli osin Keskon omistama. City-Otrasta otettiin mallia myös Citymarketin käyttötavaravalikoimalle. Konseptina oli muualta Euroopasta otettu "makaava tavaratalo", jossa kaikki oli yhdessä kerroksessa. Kahden operaattorin malli, jossa Kesko huolehtii valtakunnallisesti käyttötavaroista ja yksityinen kauppias ruokaosastosta, oli Keskon itse kehittämä.

Tavarataloja rakennettiin 1970-luvulla yhteensä seitsemän (aakkosjärjestyksessä Helsinki, Kotka (sijaitsi ennen kuntaliitosta Karhulassa), Lahti, Oulu, Pori, Turku ja Vaasa), 1980-luvulla yhteensä yhdeksän (muun muassa Hämeenlinna, Joensuu, Jyväskylä, Kouvola, Rovaniemi, Tampere) ja 1990-luvulla peräti viisitoista. 2010-luvun lopulla Citymarketeja on yli 80, monissa keskisuurissakin kaupungeissa useampia.

### Huipputuloisia kauppiaita

Vuonna 1982 Turun Kupittaan Citymarket nousi liikevaihdoltaan Suomen suurimmaksi päivittäistavaramyymäläksi ohi Stockmannin Helsingin keskustan tavaratalon. Kupittaan kauppias Hannu Aaltonen on vuosikymmenien mittaan ansainnut kymmeniä miljoonia euroja ja on yksi Keskon suurimmista osakkeenomistajista. Monet muutkin Citymarket-kauppiaat ovat perinteisesti olleet omien kotikuntiensa suurimpien veronmaksajien joukossa. Marko ja Minna Strandista tuli vuonna 2017 ensimmäiset kauppiaat, jotka vastaavat kahden Citymarketin, Tampereen Lielahden ja Ylöjärven ruokaosastoista.

### 1990-luku

1990-luvulla Kesko muodosti omista pienemmistä liikkeistään oman brändin mukaisia kauppaketjuja, kuten K-Market, K-Supermarket ja K-extra. Myös aikaisemman Citymarket-ketjun brändi uusittiin ja samalla nimen alkuun tuli K-kirjain, eli nimi muuttui K-Citymarketiksi vuonna 1996. Ensimmäisessä K-Citymarketin logossa oli neljä K-kirjainta valkoisen punataustaisen Citymarket-tekstin päällä. Moni ketjun myymälä myös uudistettiin vuoden 1996 tienoilla.

Keskon ostettua Tukon ja sen Anttila-tavaratalot vuonna 1996 Kesko ohitti S-ryhmän (Citysokos ja Prisma) Suomen suurimpana tavarataloyrityksenä. Citymarketit olivat kaupunkien laidoilla sijaitsevia automarketteja, Anttilat taas sijaitsivat valtaosin kaupunkien keskustoissa. Silti päällekkäisyyksiä oli etenkin niillä paikkakunnilla, joissa ketjujen myymälät sijaitsivat lähekkäin, kuten Vantaan Myyrmannissa ja Helsingin Itäkeskuksessa. Anttila-ketju Kodin1-sisustustavarataloineen tuli tiensä päähän 2010-luvun keskivaiheilla, minkä jälkeen Citymarket-ketju on ollut Keskon ainoa tavarataloketju.

### 2000-luku

Vuosituhannen vaihteessa Kesko uudisti hallintoaan niin, että kaupallisen toiminnan päätäntävalta siirrettiin K-kauppiasliiton ketjujohtokunnilta Keskon ketjuyksiköihin. Kauppiaat tekivät Keskon kanssa ketjusopimuksen, jonka mukaan heiltä perittiin ketjumaksu. Jotkut Citymarket-kauppiaat vastustivat uudistuksia, mutta ne toteutettiin silti. 2000-vuosikymmenen keskivaiheilla markkinointiviestinnässä alettiin korostaa kauppiaiden roolia.

K-citymarket Oy on valittu Great Place to Work Institute Finlandin "Suomen parhaat työpaikat" -tutkimuksessa Suomen neljänneksi parhaaksi työpaikaksi vuosina 2008 ja 2009.

### 2010-luku

Kesko remontoi vuosina 2016–2018 kaikki Citymarketit. Yhdenmukaisuuden sijasta kukin myymälä räätälöitiin jossain määrin paikallisen markkinatilanteen ja asiakaskunnan mukaisiksi. Syynä oli muun muassa K-ryhmän S-ryhmää heikompi menestys 2010-luvun päivittäistavarakilpailussa.

Järvenpään Citymarket valittiin vuonna 2019 maailman parhaaksi ruokakaupaksi.

### 2020-luku

K-Citymarket Vantaa Tammisto valittiin IGD:n kuukauden kaupaksi syyskuussa vuonna 2021 ja K-Citymarket Turku Länsikeskus valittiin IGD:n kuukauden kaupaksi marraskuussa vuonna 2023. 

Kesko avasi uuden K-Citymarketin käyttötavaroiden verkkokauppa vuonna 2023.

Entiset K-Citymarket-myymälät
-----------------------------

|  |
| --- |
| * Espoo
	+ Liikekeskus Länsikeskus

(Vuodesta 2001 Espoon Iso Omenassa) (Paikalla toimi Minimani vuosina 2005 - 2011) (Paikalla toimi Tarjoustalo vuosina 2011 - 2014) (Nykyisin paikalla toimii Tokmanni, Lidl ja RE/MAX Kiinteistövälitystoimisto)* Pori
	+ Keskusta

(Muutettu K-Supermarketiksi 2010)* Riihimäki
	+ Kauppapaikka Foorumi (Paikalla toimi K-Market Vuorinen sekä Intersport vuosina 2000 - 2009) (Sittemmin paikalla toimi K-Supermarket Keskuskatu vuosina 2010 - 2022)
* Vuosaari
	+ Kauppakeskus Columbus (nykyään K-Supermarket, Tokmanni ja UFF sijaitsevat K-Citymarket Vuosaaren paikalla)
 |

K-Citymarket-myymälät
---------------------

Myymälät on ryhmitelty maakunnittain ja kunnittain. Myymälöiden virallisiin nimiin sisältyy aina myös kuntien nimet (esim. "Espoo Sello"), mutta tässä on esitetty selkeämmin vain itse paikkojen nimet.

|  |  |  |
| --- | --- | --- |
| Uusimaa* Espoo
	+ Iso Omena (Vuoteen 2001 asti Espoon Länsikeskuksessa)
	+ Sello
	+ Espoontori K-Citymarket Kulinaari (suunnitteilla)
* Helsinki
	+ Itäkeskus
	+ Malmi
	+ Ruoholahti
* Hyvinkää
* Järvenpää
* Kerava
* Kirkkonummi
* Lohja
* Mäntsälä
* Nurmijärvi (Klaukkala)
* Porvoo
* Tuusula (Hyrylä) suunnitteilla
* Vantaa
	+ Jumbo
	+ Koivukylä
	+ Myyrmäki
	+ Tammisto
* Vihti (Nummela)

Kanta-Häme* Forssa
* Hämeenlinna
	+ Hämeensaari
	+ Tiiriö
* Riihimäki

Päijät-Häme* Heinola
* Lahti
	+ Karisma
	+ Laune
	+ Paavola

Kymenlaakso* Kotka
* Kouvola (Veturi, Kuusankoski)

Etelä-Karjala* Imatra
* Lappeenranta
 | Varsinais-Suomi* Kaarina (Ravattula)
* Loimaa
* Salo
* Turku
	+ Kupittaa
	+ Länsikeskus
	+ Skanssi

Satakunta* Kankaanpää
* Pori
	+ Mikkola
	+ Puuvilla
* Rauma

Pirkanmaa* Nokia
* Pirkkala
* Sastamala
* Tampere
	+ Lielahti
	+ Linnainmaa
	+ Turtola
* Valkeakoski
* Ylöjärvi

Keski-Suomi* Jyväskylä
	+ Keljo
	+ Palokka
	+ Seppälä
* Jämsä
* Äänekoski

Etelä-Pohjanmaa* Kauhajoki
* Seinäjoki
	+ Ideapark
	+ Päivölä
 | Keski-Pohjanmaa* Kokkola

Pohjanmaa* Pietarsaari
* Vaasa
	+ Kivihaka
	+ Vaasa Keskusta

Etelä-Savo* Mikkeli (Tuppurala)
* Pieksämäki
* Savonlinna

Pohjois-Savo* Iisalmi
* Kuopio
	+ Kolmisoppi
	+ Päiväranta
* Varkaus

Pohjois-Karjala* Joensuu
	+ Keskusta
	+ Pilkko
* Lieksa

Pohjois-Pohjanmaa* Kuusamo
* Oulu
	+ Kaakkuri
	+ Raksila
	+ Rusko
* Raahe
* Ylivieska

Kainuu* Kajaani

Lappi* Kemi
* Keminmaa
* Rovaniemi (Saarenkylä)
* Tornio
 |

Tulevia K-Citymarket-myymälöitä
-------------------------------

|  |
| --- |
| 2024* Helsinki
	+ Columbus

(K-Supermarket, muutetaan K-Citymarketiksi vuonna 2024)
2025* Lempäälä
	+ Ideapark

2026* Kuopio
	+ Haapaniemi
* Vantaa
	+ Kivistö
 |

Lähteet:

Galleria
--------

* Forssan Citymarket Kutomo kuvassa oikealla oleva matalampi rakennus.Forssan Citymarket Kutomo kuvassa oikealla oleva matalampi rakennus.
* Helsinki: EastonHelsinki: Easton
* Jyväskylä: KeljoJyväskylä: Keljo
* Jyväskylä: PalokkaJyväskylä: Palokka
* Kuopio: KolmisoppiKuopio: Kolmisoppi
* Lahti: PaavolaLahti: Paavola
* MäntsäläMäntsälä
* Nurmijärvi: KlaukkalaNurmijärvi: Klaukkala
* Oulu: RaksilaOulu: Raksila
* PirkkalaPirkkala
* Seinäjoki: PäivöläSeinäjoki: Päivölä
* Vantaa: MyyrmäkiVantaa: Myyrmäki

Logot
-----

* K-Citymarketin logo vuosina 1994–2002K-Citymarketin logo vuosina 1994–2002
* K-Citymarketin logo vuosina 2002–2016K-Citymarketin logo vuosina 2002–2016
* Nykyinen logoNykyinen logo

Katso myös
----------

* K-Supermarket
* K-Market

Lähteet
-------

1. ↑  K-citymarket – esittely k-citymarket.fi.  Arkistoitu 29.5.2009. Viitattu 8.7.2009.
2. 1 2  Vuosiraportti 2018 Kesko. Viitattu 2.7.2019.
3. ↑  Peltola, Heikki: Olipa vuosi *Kaupan huiput -sivusto*.  27.5.2021. Viitattu 25.12.2022.
4. 1 2  Citymarket-ketju 30 vuotta – kasvu ja investointitahti jatkuvat kiivaana (Lehdistötiedote.)  11.10.2001. Kesko. Viitattu 2.7.2019.
5. ↑  Stockmann ja Pukevat johtavat tekstiilikauppaa.  *Helsingin Sanomat*, 20.10.1981, s. 21. Näköislehden aukeama (tilaajille).
6. ↑  Suomen suurin ruokakauppias: Menestymisen taustalla ovat laatu ja lyhyet kassajonot.  *Helsingin Sanomat*, 13.8.1983, s. 14. Näköislehden aukeama (tilaajille).
7. ↑  "Kupittaan kuningas" on tienannut kaupalla jo kymmeniä miljoonia *Kauppalehti*.  26.10.2016. Viitattu 2.7.2019 (Tilaajille.).
8. ↑  Virta, Mikko: K-kauppiailla liki miljoonatulot – katso lista *Iltalehti*.  2.11.2015. Viitattu 2.7.2019.
9. ↑  Taponen, Tiia-Maria: Suurituloisimmat K-kauppiaat pyörittävät Citymarketteja Espoossa ja Vantaalla - K-kauppiailla jälleen satojen tuhansien eurojen tuloja *Iltalehti*.  1.11.2017. Viitattu 2.7.2019.
10. ↑  Mäkinen, Petteri: Citymarket-historiaa! – Kaksi sittaria samoille kauppiaille *Tamperelainen*.  9.3.2017. Viitattu 2.7.2019.
11. ↑  1990-luku - Kesko
12. ↑  Nurmi, Esko: Kesko Suomen ykköseksi myös tavaratalokaupassa.  *Helsingin Sanomat*, 29.5.1996, s. 24. Näköislehden aukeama (tilaajille).
13. ↑  Kesko myy Anttilan 4K INVESTILLE Kesko Oyj, pörssitiedote 16.3.2015
14. ↑  Wikman, Marjaana: Yhden aikakauden loppu – Anttilan nousu ja tuho kuvina *MTV Oy*.  24.7.2016.  Arkistoitu 8.12.2017. Viitattu 20.11.2017.
15. ↑  2000-luku K-kauppiasliitto. Viitattu 2.7.2019.
16. ↑  Työpaikat k-citymarket.fi.  Arkistoitu 23.2.2015. Viitattu 3.4.2014.
17. ↑  Kesko uudistaa kaikki K-citymarketit *www.iltalehti.fi*. Viitattu 11.5.2019.
18. ↑  Turkki, Kirsi: K-ryhmä uusii ja räätälöi kaikki citymarketit erilaisiksi *Aamulehti*.  10.3.2016.  Arkistoitu 2.7.2019. Viitattu 2.7.2019.
19. ↑  Järvenpään K-Citymarket valittiin maailman parhaaksi ruokakaupaksi: "Aivan huippujuttu!" *Helsingin Sanomat*.  8.11.2019. Viitattu 8.11.2019.
20. ↑  K-ruokakaupalle jälleen kansainvälistä tunnustusta – K-Citymarket Länsikeskus Turusta valittiin IGD:n kuukauden kaupaksi *www.kesko.fi*. Viitattu 12.3.2024.
21. ↑  150 uutta brändiä - uusi K-Citymarket.fi-verkkokauppa on avautunut asiakkaille *www.kesko.fi*. Viitattu 5.4.2024.
22. ↑   (Arkistoitu – Internet Archive)
23. ↑  Kesko parantaa merkittävästi kasvavan Vuosaaren alueen palvelutarjontaa – Vuosaaren K-Supermarket kasvatetaan K-Citymarketiksi *www.kesko.fi*. Viitattu 11.3.2024.
24. ↑  Kesko jatkaa päivittäistavarakaupan kauppapaikkaverkoston kasvattamista – Uudet K-Citymarketit Kuopion Haapaniemeen ja Lempäälän Ideaparkiin *www.kesko.fi*. Viitattu 11.3.2024.
25. ↑  Vantaan viides K-Citymarket rakennetaan Kivistöön *www.kesko.fi*. Viitattu 11.3.2024.

21. K-Citymarket Riihimäen Nykyinen Nimi.

Aiheesta muualla
----------------

* K-Citymarket.fi (Arkistoitu – Internet Archive)

* Kuvia tai muita tiedostoja aiheesta **K-Citymarket** Wikimedia Commonsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Kesko Oyj |
| --- |
|  |
| Päivittäistavara | 
* K-Citymarket
* K-Supermarket
* K-Market
* Kespro
* Neste K

 |
|  |
| Rakentaminen ja talotekniikka | 
* Onninen
	+ Elfag
	+ Elfin
	+ Hanakat
* K-Rauta
* Byggmakker
* K-Bygg
* K-Senukai
* OMA
* Intersport
* Budget Sport

 |
|  |
| Auto | 
* K-Auto

 |

 |